Kunanzwa Ilanga Lamaqhawe Kulokufuthelana Elizweni
UMutambara ubekhona emkhosini wamaqhawe wona obukhokhelwa nguMugabe, kodwa uTsvangirai kahambanga.
EleZimbabwe lamuhla linanze ilanga lamaqhawe(i National Heroes Day) endaweni ezehlukeneyo lapho iziphathamandlazikahulumende ezifundele khona uzulu umbiko kaMongameli Mugabe. EHarare uzuluubuthene emathuneni eNational Heroes Acre lapho yena ngokwakhe uMugabe akhulume khona. Emadolobheni abantu bebethwalwa ngamabhasi besiwa endaweni zokunanza lelilanga. Ekhuluma emkhosini lo, uMugabe usole amazwe afana leAmerica kanye leBritainesithi engabongenela endabeni zeZimbabwe. UMugabe uphinde waxwayisa abakunkulumozokuzama ukulungisa umumo elizweni athi basetshenziswa ngamazwe aphetsheya, esithikumele batshiyane lomkhuba lo. Amazwi la amukelwe ngabanengi njengokuthi ubethukauMnu Morgan Tsvangirai ahlezi emethesa umlandu wokusebenzelana labakwamazwe angentshonalanga. Abecele leMDC elikhokhelwa nguMnu Tsvangirai bebengekho emkhosiniwamaqhawe lo. Kodwa ezinye iziphathamandla zecele leMDC kaMnu Arthur Mutambara, okugoqela yena uMutambara ngokwakhe bezikhona emathuneni eNational Heroes Acre. Edolobheni lakoBulawayo, inhlangansio ezibiza ngokuthi liBhetshu likaZuluibiqoqe umbuthano wokunanza amaqhawe esigabeni seMandebeleni. Lumbuthanoobusesigodlweni seAmakhosi Theatre ulethe ndawonye abalwa impi yenkululeko ku Zipra, izakhamizi zakoBulawayo labasakhulayo abenhlanganganiso yeBhetshulikaZulu le. Umqondisi wenhlangansio le uMnu Qhubekani Dube uchasisele uBrenda Moyo weStudio 7 okunengi ngombuthano wabo. Abalaleli bethu, abathi uMnu Mduduzi Sibanda loMnu Jonah Nyoni batshele uBrenda Moyo ukuthi uzulukasalinanzi ikhefu lamaqhawe ngoba ebhekane lendubeko ezinengi. Kunjalo, nje isikhulumi seMDC ekhokhelwa nguMutambara uMnu Edwin Mushoriwa utshele iStudio 7 ukuthi abebandla lakheabahambe emkhosini weHeroes Day bengaba bebezidingela umsebenzikuhulumende ozayo. Ebuzwa yiStudio 7 ukuthi lokhu kungaba kugoqela uMutambara ngokwakhe nanjengoba laye ebekhona kulumkhosi, uMushoriwa uthe ubengeke etsho kodwa wathi aleqinisolakho yikuthi uMutambara uye kulumkhosi elilunga elizimeleyo hatshi umkhokheliweMDC. Lamuhla khona uMutambara wethule umbiko ophume emaphephandabeniatshiyeneyo esola amazwe afana leAmerica kanye leBritain esithi kumeleatshiyane lomkhuba wokungenela kudaba lweZimbabwe. Ingcwethi ecubungulaezombusazwe uMnu Last Moyo usole umbuko kaMutambara esithi kusobala ukuthiuMutambara sedinga umsebenzi kuZanu PF. Ubekhuluma loNtungamili Nkomo weStudio 7.